СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVII – број 19 | Сриједа, 30.11.2022. године |

**Начелник**

На основу члана 59. и 82. став (3) Закона о локалној самоуправи („Службени гласник Републике Српске“, број: 97/16, 66/19 и 61/21), а у вези са чланом 3. и 17. Закона о рачуноводству и ревизији Републике Српске („Службени гласник Републике Српске“, број: 94/15 и 78/20), начелник општине Ново Горажде д о н о с и :

**О Д Л У К У**

**о вршењу редовног годишњег пописа имовине и обавеза и усклађивања књиговодственог са стварним стањем у општини Ново Горажде, са стањем на дан 31.12.2022. године**

I

У општини Ново Горажде извршиће се редовни годишњи попис имовине и обавеза, као и туђе имовине, и ускладити књиговодствено стање са стварним стањем које се утврди пописом, на дан 31.12.2022. године.

II

Попис ће се извршити у периоду од 01.12.2022. године, до 30.01.2023. године.

III

За извршење Пописа из ове Одлуке, образоваће се се следеће комисије:

* Централна пописна комисија,
* Комисија за попис основних средстава, непокретности, станова, земљишта, шума, локалних и некатегорисаних путева и ситног инвентара,
* Комисија за попис обавеза и потраживања, еквивалената готовине и жиро рачуна.

IV

(1) Комисије из члана III ове Одлуке именоваће начелник општине Ново Горажде посебним рјешењем, из реда запослених Општинске управе општине Ново Горажде, а истим рјешењем ће бити одређени задаци и обавезе чланова комисија, рокови за извршење пописа и рокови за достављање извјештаја о попису централној пописној комисији.

(2) Ова Одлука ће се доставити предсједницима Комисија из члана III ове Одлуке, након што исти буду именовани.

V

Ова Одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 02/1-403-3/22**

**Ново Горажде, 18.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-36/22. од дана 24.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке услуга: „Услуге надзора над извођењем радова на изградњи Културно – омладинског центра у Новом Горажду – III фаза“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 6.000,00 КМ без урачунатог пореза на додатну вриједност (ПДВ).

ЈРЈН: 71521000-6 – Услуге надзора градилишта.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 2. – Услуге; Редни број: 2,8; а средства за ове сврхе су обезбијеђена у Буџету општине на коду 4127.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-36/22**

**Ново Горажде, 28.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-40/22. од дана 25.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке услуга: „Израда саобраћајног пројекта за реконструкцију дијела путног правца Подкозара – Башаболићи (израда потпорног зида) “.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 6.000,00 КМ без урачунатог пореза на додатну вриједност (ПДВ).

ЈРЈН: 71320000-7 – Услуге техничког пројектовања.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 2. – Услуге; Редни број: 2,11; а средства за ове сврхе су обезбијеђена у Буџету општине на коду 4126.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-40/22**

**Ново Горажде, 28.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-37/22 од дана 24.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке услуга: „Израда Идејног и Главног пројекта уређења простора око објекта општине Ново Горажде“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 5.000,00 КМ без урачунатог пореза на додатну вриједност (ПДВ).

ЈРЈН: 71242000-6 – Израда пројекта и нацрта, процјена трошкова.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 2. – Услуге; Редни број: 2,26; а средства за ове сврхе су обезбијеђена у Буџету општине на коду 4127.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-37/22**

**Ново Горажде, 30.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-38/22 од дана 25.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке услуга: „Израда Елабората о квалитету изведених радова на објекту у улици Божидара Горажданина број 54 у власништву општине Ново Горажде“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 1.200,00 КМ без урачунатог пореза на додатну вриједност (ПДВ).

ЈРЈН: 71241000-9 – Студија изводљивости, савјетодавна услуга, анализа.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 2. – Услуге; Редни број: 2,27; а средства за ове сврхе су обезбијеђена у Буџету општине на коду 4127.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-38/22**

**Ново Горажде, 30.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-39/22 од дана 25.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке радова: „Израда металне подконструкције и облагање исте алко бонд плочама на надстрешници улаза у Културно-омладински центар у Новом Горажду“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 5.880,00 КМ без урачунатог пореза на додатну вриједност (ПДВ).

ЈРЈН: 45443000-4 – Фасадни радови.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 3. – Радови; Редни број: 3,8; а средства за ове сврхе су обезбијеђена у Буџету општине на коду 4127.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-39/22**

**Ново Горажде, 30.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-41/22 од дана 25.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке услуга: „Обнова граничних линија парцела општине ради излагања на јавни увид катастарске општине Копачи“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 5.990,00 КМ без урачунатог пореза на додатну вриједност (ПДВ).

ЈРЈН: 71355000-1 – Геодетске услуге.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 2. – Услуге; Редни број: 2,28; а средства за ове сврхе су обезбијеђена у Буџету општине на коду 4127.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-41/22**

**Ново Горажде, 30.11.2022. године**

**НАЧЕЛНИК**

**Мила Петковић , с.р**

На основу чланова 18. и 90. Закона о јавним набавкама БиХ (Службени гласник БиХ, бр: 39/14), чланова 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“, бр: 3/15 и 3/17), a по Захтјеву Одсјека за просторно уређење и стамбено–комуналне послове, број: 02/5-404-43/22 од дана 29.11.2022. године, Начелник општине Ново Горажде д о н о с и:

О Д Л У К У

о покретању поступка јавне набавке

Члан 1.

Покреће се поступак јавне набавке услуга: „Израда Главног пројекта за промјену намјене објекта у улици Божидара Горажданина број 81 и уређења простора око објекта општине Ново Горажде“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке износи 1.500,00 КМ без урачунатог пореза на додатну вриједност (ПДВ).

ЈРЈН: 71242000-6 – Израда пројекта и нацрта, процјена трошкова.

Члан 4.

Издатак из претходног става је планиран у Плану јавних набавки општине Ново Горажде за 2022. годину у ставци 2. – Услуге; Редни број: 2,29; а средства за ове сврхе су обезбијеђена у Буџету општине на коду 4127.

Члан 5.

На основу ове Одлуке, Начелник општине ће упутити Захтјев за достављање понуде понуђачу/понуђачима.

Члан 6.

Ова Одлука ступа на снагу даном доношења и биће објављена у “Службеном гласнику“ општине Ново Горажде.

**Број: 02/1-404-43/22**

**Ново Горажде, 30.11.2022. године**

**НАЧЕЛНИК**

**Мила Петковић , с.р**

На основу члана 18. а у вези са чланом 6., члана 87. став (1) тачка а) и став (2), и члана 88. Закона о јавним набавкама Босне и Херцеговине („Службени гласник БиХ“, број: 39/14), члана 59 и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута општине Ново Горажде („Службени гласник општине Ново Горажде“, број: 03/15 и 03/17), а поступајући по захтјеву Одсјека за просторно уређење и стамбено-комуналне послове општине Ново Горажде, број: 02/5-404-44/22 од дана 28.11.2022. године, Начелник општине Ново Горажде д о н о с и :

**О Д Л У К У**

**о покретању поступка јавне набавке радова**

**у поступку Конкурентског захтјева за доставу понуда**

**I**

Покреће се поступак јавне набавке радова – Конкурентски захтјев за достављање понуда - „Извођење радова на санацији тоалета у Административној згради општине“.

**II**

Јавна набавка ће се спровести путем Конкурентског захтјева за достављање понуда.

**III**

Законски оквир за спровођење поступка јавне набавке садржан је у члану 88. Закона о јавним набавкама – Конкурентски захтјев.

**IV**

Процијењена вриједност јавне набавке из члана I ове Одлуке износи **20.000,00 КМ** без урачунатог пореза на додатну вриједност (без ПДВ-а).

**V**

Јавна набавка је планирана у Плану јавних набавки за 2022. годину под редним бројем

3. – РАДОВИ; 3,5 – Извођење радова на санацији тоалета у Административној згради општине.

ЈРЈН – 45215500-2 – Јавни тоалети.

**VI**

Средства из члана IV ове Одлуке обезбијеђена су у Буџету општине Ново Горажде и налази се на конту – 4125.

**VII**

Начелник општине ће посебним рјешењем именовати комисију за одабир најповољнијег понуђача.

**VIII**

Саставни дио ове Одлуке чини Захтјев за одобрење јавне набавке, број: 02/5-404-44/22. од 28.11.2022.године.

**IX**

Ова одлука ступа на снагу даном доношења и биће објављена у „Службеном гласнику општине Ново Горажде“.

**Број: 02/1-404-44/22**

**Ново Горажде, 30.11.2022. године**

**НАЧЕЛНИК**

**Мила Петковић , с.р**

На основу члана 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), а у вези са чланом 3. Закона о јавним набавкама Босне и Херцеговине („Службени гласник БиХ“, број: 39/14 и 59/22), Начелник општине Ново Горажде, **д** **о** **н** **о** **с** **и**

**ПРАВИЛНИК**

**О** **ЈАВНИМ** **НАБАВКАМА** **ОПШТИНЕ** **НОВО ГОРАЖДЕ**

**I**

Овим Правилником уређује се поступак за доношење Плана набавки, процедуре јавних набавки, израда тендерске документације, пријем, евидентирање и чување понуда, образовање Комисије за јавне набавке и друга питања од значаја за јавне набавке, у складу са Законом о јавним набавкама БиХ (у даљем тексту: "Закон" ), и другим прописима.

**II**

Овај Правилник се примјењује у случајевима када се Општина Ново Горажде појављује као уговорни орган, односно када су у питању јавне набавке које се у цјелини или дјелимично финансирају из буџета Општине Ново Горажде.

**III**

(1) Поступак јавне набавке, у складу са Законом и овим Правилником, може се отпочети након што Начелник општине донесе План јавних набавки за текућу годину, са јасно утврђеним врстама и карактеристикама свих предмета јавне набавке и након што се обезбиједе одговарајућа новчана средства за реализацију јавне набавке.

(2) План јавних набавки садржи сљедеће податке:

а) назив предмета јавне набавке;

б) бројчана ознака и назив предмета набавке из ЈРЈН;

ц) врста поступка;

д) да ли се предмет дијели на лотове;

е) врста уговора;

ф) да ли ће бити закључен уговор о јавној набавци или оквирни споразум;

г) период трајања уговора о јавној набавци или оквирног споразума;

х) процијењена вриједност набавке;

и) оквирни датум покретања поступка набавке;

ј) извор финансирања;

к) податак за коју годину се план доноси;

л) додатне напомене.

(3) Изузетно, за набавке које нису предвиђене у плану јавних набавки начелник доноси посебну одлуку о покретању поступка јавне набавке, којом се ex lege мијења и важећи план јавних набавки.

(4) Посебна одлука о покретању поступка јавне набавке из става (3) овог члана садржи податке из става (2) овог члана.

(5) Начелник општине доноси, а службеник надлежан за вршење послова јавних набавки објављује план јавних набавки на порталу јавних набавки, најкасније у року од 30 дана од дана усвајања буџета општине за текућу годину, у форми и на начин како је дефинисано у систему „е-Набавке“.

(6) У случају неусвајања буџета, начелник општине доноси, а службеник надлежан за вршење послова јавних набавки објављује привремени план јавних набавки за период привременог финансирања.

(7) Све измјене и допуне плана јавних набавки објављују се на порталу јавних набавки.

(8) Ако постоје оправдани разлози, посебно у вези с предметом набавке из уговора, трајање уговора може бити дуже од једне године.

**IV**

(1)План јавних набавки сачињавају службеник надлежан за вршење послова јавних набавки и руководиоци организационих јединица Општинске управе (у даљем тексту: "Општинска управа").

(2) План јавних набавки се доноси за буџетску/календарску годину.

**V**

Непосредни руководиоци организационих јединица Општинске управе су одговорни за благовремено и потпуно планирање јавних набавки из дјелокруга рада своје организационе јединице, а у складу са Одлуком о усвајању Плана буџета општине Ново Горажде и одредбама овог Правилника.

**VI**

(1) Изузетно, План јавних набавки из члана IV овог Правилника, у зависности од околности које се нису могле предвидјети или у другим изузетним случајевима, може се током календарске године мијењати или допуњавати.

(2) Измјене и допуне Плана јавних набавки доноси Начелник општине, на приједлог руководиоца организационе јединице Општинске управе из чијег домена послова потиче јавна набавка која се уврштава у постојећи План јавних набавки.

**VII**

Службеник надлежан за вршење послова јавних набавки, уз координацију са руководиоцима организационих јединица Општинске управе, дужан је сачинити свеобухватни план јавних набавки за наредну буџетску/календарску годину и исти поднијети Начелнику општине на усвајање, у року од 30 дана од дана усвајања буџета општине за текућу годину.

**VIII**

(1) Покретање поступка врши Уговорни орган, у складу са чланом 18. Закона, усвојеним буџетом текуће године, те Плану јавне набавке за ту буџетску годину.

(2) Одлуку о приступању јавној набавци у писаном облику, доноси Начелник општине и иста се објављује на огласној табли Општине Ново Горажде, „Службеном гласнику општине Ново Горажде“ и званичној Интернет презентацији општине Ново Горажде.

(3) Одлука о приступању јавној набавци садржи све елементе из члана 18. Закона.

(4) Одлука о приступању јавној набавци доноси се након што службеник надлежан за вршење послова јавних набавки сачини и достави начелнику општине набавни захтјев за конкретну набавку.

(5) Набавни захтјев из претходног става садржи све податке о конкретној јавној набавци који су у погледу исте јавне набавке садржани и у Плану јавних набавки за текућу годину.

(5) У поступку директног споразума, уговорни орган не доноси одлуку или рјешење о покретању поступка у писаном облику.

**IX**

(1) Након доношења одлуке о приступању јавној набавци, приступа се изради тендерске документације, чији технички дио сачињава руководилац организационе јединице Општинске управе за коју се спроводи поступак јавне набавке и доставља је Комисији за јавне набавке по правилима канцеларијског пословања која се примјењују у Општинској управи.

(2) Комисија за јавне набавке сачињава тендерску документацију, у складу с моделима стандардне тендерске документације које прописује Агенција за јавне набавке и уз ангажовање стручних консултаната, уколико јавна набавка захтијева специфично техничко или друго специјализовано знање које иначе није доступно унутар Општинске управе.

(3) Тендерска документација се објављује на Порталу јавних набавки.

**X**

(1) На основу тендерске документације и јавног позива, понуде се достављају лично или путем поште, искључиво у пријемну канцеларију Општинске управе-протокол.

(2) Запримљене понуде се евидентирају у пријемној канцеларији, по важећим правилима канцеларијског пословања.

**XI**

(1) Овлаштени службеник пријемне канцеларије, након евидентирања, дужан је запримљене понуде одложити на за то предвиђено мјесто.

(2) Запримљене понуде, у смислу претходног става овог члана, чувају се до даље предаје по поступку утврђеном овим Правилником.

**XII**

(1) Комисију за јавне набавке (у даљем тексту: "Комисија") именује Начелник општине, из реда запослених у Општинској управи.

(2) Комисију чине три члана (предсједавајући и два члана) и три замјеника чланова.

(3) Дјелокруг рада Комисије, начин гласања и начин одлучивања Комисије ближе је одређен Правилником о успостављању и раду Комисије за набавке („Службени гласник БиХ“, број: 103/14), Правилником о успостављању и раду комисије за јавне набавке општине Ново Горажде, као и појединачним актима начелника општине који се доносе приликом сваког именовања комисије у конкретним поступцима јавне набавке.

**XIII**

Понуде одложене на начин утврђен чланом XI. овог Правилника, преузима Предсједник Комисије за јавне набавке, непосредно прије отварања и за исте је одговоран до окончања предметне јавне набавке.

**XIV**

(1) Начелник општине доноси коначну одлуку о додјели уговора, на основу препоруке Комисије за избор најповољније понуде.

(2) Начелник општине може одбити да прихвати препоруку Комисије за избор најповољније понуде са образложењем о разлозима неприхватања препоруке у писменој форми.

(3) Уговор се закључује сагласно одредбама Закона о јавним набавкама.

(4) Најкасније у року од 30 дана од дана закључења уговора, односно настале измјене, службеник надлежан за вршење послова јавних набавки објављује основне елементе уговора за све поступке јавне набавке, као и све измјене уговора до којих дође у току реализације уговора на порталу јавних набавки.

**XV**

У поступку јавних набавки користиће се преференцијални третман домаћег, на начин да Комисија примјени преференцијалне цијене само у сврху поређења понуда у складу са важећим подзаконским актом који доноси Агенција за јавне набавке.

**XVI**

Сваки добављач који има легитиман интерес за конкретан уговор о јавној набавци и који сматра да је уговорни орган у току конкретног поступка додјеле уговора прекршио једну или више одредби Закона, пратећих подзаконских аката или овог Правилника има право да поднесе жалбу у складу са одредбама Закона о јавним набавкама.

**XVII**

Ступањем на снагу овог Правилника престаје да важи Правилник о јавним набавкама општине Ново Горажде, број: 02/1-404-5/15 од 22.09.2015. године.

**XVIII**

Овај Правилник ступа на снагу осмог дана од дана његовог објављивања у "Службеном гласнику општине Ново Горажде", а објавиће се и на званичној Интернет презентацији општине Ново Горажде.

**Број: 02/1-404-42/22**

**Ново Горажде, 25.11.2022. године**

**НАЧЕЛНИК**

**Мила Петковић , с.р**

На основу члана 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), а у вези са чланом 90. Закона о јавним набавкама Босне и Херцеговине („Службени гласник БиХ“, број: 39/14 и 59/22), Начелник општине Ново Горажде, д о н о с и

**ПРАВИЛНИК** **О** **ПОСТУПКУ** **ДИРЕКТНОГ** **СПОРАЗУМА** **ОПШТИНЕ** **НОВО ГОРАЖДЕ**

**I**

Овим Правилником се уређује начин припреме и провођења јавних набавки роба, услуга и радова поступком директног споразума из члана 90. Закона о јавним набавкама у Општинској управи Општине Ново Горажде (у даљем тексту: Уговорни орган).

**II**

(1) Поступак директног споразума се примјењује на набавку роба, услуга или радова чија је вриједност процијењена од стране Уговорног органа на износ једнак или мањи од 6.000,00 КМ.

(2) У поступку директног споразума је дозвољено преговарање о цијени или понуди.

**III**

(1) Поступак директног споразума се може провести када је процијењена вриједност истоврсних роба, услуга или радова на годишњем нивоу једнака или мања од 6.000,00 КМ.

(2) Уговорни орган може током једне године за исти предмет набавке потрошити до 6.000,00 КМ путем овог поступка.

(3) Уговорни орган може започети поступак директног споразума ако је таква набавка предвиђена планом набавки или када уговорни орган донесе посебну одлуку о покретању поступка јавне набавке (директног споразума).

**IV**

(1) Уговорни орган не може провести поступак директног споразума са намјером да дискриминише или фаворизује било ког добављача.

(2) Поступак директног споразума се проводи на начин да осигура поштовање принципа из члана 3. Закона о јавним набавкама Босне и Херцеговине (у даљем тексту: Закон).

**V**

(1) Покретање поступка директног споразума врши начелник општине, у складу са усвојеним буџетом текуће године, те Планом јавних набавки за ту буџетску годину.

(2) Процјењивање вриједности јавне набавке која се додјељује директним споразумом врши се у складу са чланом 15. Закона.

(3) Процијењена вриједност мора бити важећа у тренутку када уговорни орган затражи приједлог цијене или понуду од једног или више привредних субјеката.

**VI**

(1) У поступку директног споразума, уговорни орган не доноси одлуку или рјешење о покретању поступка у писаном облику.

(2) Начелник општине, писаним путем или путем портала јавних набавки, а посредством службеника надлежног за вршење послова јавних набавки , тражи приједлог цијене или понуду од једног или више привредних субјеката који обављају дјелатност која је предмет јавне набавке.

(3) Захтјев за приједлог цијене или понуде обухвата детаљан опис роба, услуга или радова који се траже, укључујући и релевантне факторе попут количине, квалитета, техничког описа, естетских и функционалних захтјева, захтјева заштите околине, мјеста и рока за испоруку и сл., а примјерено предмету набавке.

(4) Након што прими приједлог цијене или понуду на један од начина из става (2) овог члана, који је уговорни орган одабрао, уговорни орган прихвата приједлог цијене или понуду привредног субјекта.

**VII**

Када тражи приједлог цијене или понуду Уговорни орган даје добављачу (добављачима) довољно времена да припреме приједлог цијене или понуду, узимајући у обзир сложеност набавке.

**VIII**

(1) Директни споразум се сматра закљученим прилагањем рачуна или друге одговарајуће документације.

(2) Извјештај о проведеном поступку директног споразума из члана 75. став (1) овог закона, уговорни орган објављује на порталу јавних набавки.

**IX**

Ступањем на снагу овог Правилника,престаје да важи Правилник о поступку директног споразума, број: 02/1-404-1/15, од 27.03.2015. године.

**X**

Овај Правилник ступа на снагу осмог дана од дана његовог објављивања у „Службеном гласнику општине Ново Горажде“, а објавиће се и на званичној интернет презентацији општине Ново Горажде.

**Број: 02/1-404-42-1/22**

**Ново Горажде, 25.11.2022. године**

**НАЧЕЛНИК**

**Мила Петковић , с.р**

На основу члана  13.став (3) Закона о јавним набавкама БиХ ("Службени гласник БиХ“, број: 39/14 и 59/22), Начелник општине Ново Горажде, д о н о с и

**ПРАВИЛНИК О УСПОСТАВЉАЊУ И РАДУ КОМИСИЈЕ ЗА ЈАВНЕ НАБАВКЕ ОПШТИНЕ НОВО ГОРАЖДЕ**

**I**

(1) Комисију за јавне набавке (у даљем тексту: "Комисија") именује Начелник општине, из реда запослених у Општинској управи.

(2) Комисију чини шест чланова (предсједавајући, два члана и њихови замјеници),те Секретар комисије за јавне набавке који је  без права гласа одлучивања у поступцима јавне набавке.

**II**

Приликом именовања Комисије мора се водити рачуна да изабрани чланови Комисије  у  адекватној мјери познају прописе о јавним набавкама и да најмање један члан Комисије посједује стручност у области предмета јавне набавке.

**III**

(1) Рјешењем о именовању комисије ће се одредити:

-предсједавајућиКомисије,  
-чланови Комисије,

-секретар Комисије.

(2) Секретар Комисије за јавне набавке обавља административне послове за потребе Комисије, упознаје чланове комисије са односним законским и подзаконским одредбама, али и обавља друге послове које му начелник општине стави у задатак, као што је израда нацрта аката потребних за спровођење поступка јавне набавке и слично.

**IV**

(1) Комисија дјелује од дана доношења рјешења о њеном образовању па до окончања појединачног поступка јавне набавке због којег је Комисија основана.

(2) Комисија је дужна да се у свом раду придржава одредаба Закона, подзаконских аката, интерног Правилника о јавним набавкама  и других прописа донијетих на основу Закона.

(3) У свом раду Комисија примјењује принцип да се набавке роба, услуга и радова врше уз рационално и економично трошење новчаних средстава планираних буџетом Општине.

**V**

Начелник општине повјерава Комисији сљедеће послове:

- сачињавање тендерске документације, у складу с моделима стандардне тендерске

документације које прописује Агенција за јавне набавке,

- провођење поступка јавног отварања понуда,

- израда записника о отварању понуда,

- анализа и вредновање понуда,  
- израда записника о вредновању понуда и давање препоруке Начелнику општине и  
- разматрање жалби и у вези с тим давање препоруке Начелнику општине.

**VI**

Начелник општине, на приједлог шефова организационих јединица, одобрава обуке кандидата за провођење поступка јавних набавки и рад у Комисији.

**VII**

(1) Предсједавајући и чланови Комисије су одговорни за законито, благовремено, ефикасно и савјесно извршавање послова повјерених овим Правилником и рјешењем о именовању Комисије.

(2) Комисија све своје активности обавља у пуном саставу тј. обавезно је присуство сваког члана Комисије. Неприсуствовање се сматра повредом радне дужности и за собом повлачи одговорност.

(3) Због извршавања, незаконитог и несавјесног извршавања послова и задатака утврђених овим Правилником, предсједник и чланови Комисије одговарају материјално и дисциплински, у складу са законом и другим прописима.

(4) Уколико неки од чланова Комисије одбијe да учествује у раду Комисије или на други начин угрожава њен рад, у зависности од околности, може бити дисциплински и материјално одговоран.

**VIII**

Начелник општине може ангажовати стручне консултанте, уколико предметна јавна набавка захтијева специфично техничко или друго специјализовано знање као и спољне стручне консултанте уколико такво знање иначе није доступно унутар Општинске управе.

**IX**

(1) Предсједник Комисије организује рад  и овлаштен је да предузима мјере утврђене Законом, подзаконским актима, Правилником о успостављању и раду Комисије за јавне набавке („Службени гласник БиХ“ број 103/14) и  другим прописима.

(2) Предсједник Комисије је дужан да се стара о одржавању реда у раду Комисије.

**X**

(1) Предсједавајући и чланови Комисије, као и стручни консултанти који су ангажовани као експерти, дужни су чувати пословну тајну, све податке и сазнања која стекну у раду Комисије, а односе се на повјерљиви садржај тендерских понуда.

(2) Све информације везане за испитивање, разматрање и оцјењивање понуда приспјелих у поступку јавне набавке, Комисија не смије откривати ниједном учеснику тендера или трећим лицима прије достављања обавјештења о додјели уговора најповољнијем понуђачу, ако законом није другачије предвиђено.

(3) На све чланове Комисије, као и стручне консултанте који су ангажовани као експерти, примјењују се законске одредбе у вези непристрасности и повјерљивости, као и давања одговарајућих изјава, те су с тим у вези дужни потписати Изјаву  о повјерљивости и непристрасности у поступку јавне набавке.

**XI**

Понуде одложене на начин прописан Правилником о јавним набавкама Општине Ново Горажде, преузима Предсједник комисије за јавне набавке, непосредно прије  јавног отварања понуда и за исте је одговоран до окончања предметне јавне набавке.

**XII**

(1) Комисија сваку запечаћену коверту са понудом означава редним бројем према хронолошком реду приспјећа понуде, а након тога приступа отварању по редослиједу утврђеном на коверти.

(2) Понуде се отварају на јавном отварању понуда, непосредно након истека рока за подношење понуда на састанку Комисије, на дан и сат наведен у тендерској документацији.

(3) Сви понуђачи или њихови представници, који су благовремено доставили понуде, могу присуствовати поступку јавног отварања понуда, као и сви други заинтересовани, укључујући и представнике медија.

(4) Коверте са понудама отвара члан Комисије на јавном отварању понуда.

(5) У поступку отварања коверти Комисија је за сваку понуду дужна саопштити назив понуђача, укупну цијену понуде и сва остала документа тражена обавјештењем о набавци и тендерском документацијом, а која су пронађена у коверти.

**XIII**

(1) Све саопштене информације приликом јавног отварања понуда уносе се у Записник о отварању понуда (стандардни образац у складу са Законом ) који потписује предсједавајући и  сви представници понуђача који су присуствовали отварању понуда.

(2) Копије записника о отварању понуда се одмах или најкасније у року 3 (три) дана достављају свим понуђачима, укључујући и оне понуђаче чији представници нису присуствовали отварању понуда.

(3) Уколико неко од присутних представника понуђача има или нема примједбе исто се уноси у записник.

**XIV**

(1) Комисија ће накнадно, а одмах  након јавног отварања понуда, без присуства понуђача, на свом састанку направити детаљан преглед и анализирати све приспјеле понуде по сваком заданом елементу, у складу са утврђеним критеријумима.

(2) Када утврди да је поднесен довољан број понуда које испуњавају услове из обавјештења о набавци и  из тендерске документације, Комисија врши оцјену понуда на основу критеријума за додјелу уговора, у складу са одредбама Закона.

**XV**

(1) Комисија врши оцјену понуда на основу критеријума наведених у тендерској документацији, а који могу представљати: "економски најповољнију понуду" или "критеријум искључиво најниже цијене технички задовољавајуће понуде", као и подкритеријума за оцјену економски најповољније понуде.

(2) Подкритеријуми економски најповољније понуде се посебно утврђују за сваку набавку у зависности од природе и специфичности конкретног јавног уговора (период извршења, начин плаћања, оперативни трошкови, функционалне и техничке карактеристике, гаранције, постпродајни севиси,  техничке подршке  итд).

(3) Наведени подкритеријуми се редају по важности и учествују у различитом релативном поређењу у укупној оцјени понуде.

**XVI**

У поступку јавних набавки користиће се преференцијални третман домаћег, на начин да Комисија примјени преференцијалне цијене само у сврху поређења понуда у складу са Одлуком  о обавезној примјени преференцијалног третмана домаћег.

**XVII**

(1) Комисија доноси одлуке на састанцима,  простом већином гласова укупног броја чланова, путем јавног гласања.

(2) Одлуке Комисије уносе се у Записник о вредновању понуда. У Записник се, поред осталог, уноси препорука за избор најповољније понуде, наводе разлози на основу којих је Комисија донијела одлуку, исти се образлажу и уносе у записник.

(3) Записник о вредновању понуда потписују сви чланови Комисије који су учествовали у раду и који су присутни на састанку.

**XVIII**

Након окончаног поступка разматрања понуда Комисија, без одлагања, Начелнику општине доставља Записник о вредновању понуда са препоруком за избор најповољније понуде.

**XIX**

(1) Начелник општине доноси коначну одлуку о додјели уговора, на основу препоруке Комисије за избор најповољније понуде.

(2) Начелник општине може одбити да прихвати препоруку Комисије за избор најповољније понуде са образложењем  о разлозима неприхватања препоруке.

**XX**

(1) Ступањем на снагу овог Правилника, престаје да важи Правилник о успостављању и раду комисије за јавне набавке општине Ново Горажде број 02/1-404-6/15 од 24.09.2015. године

(2) Овај Правилник ступа на снагу осмог дана од данањеговог објављивања у "Службеном гласнику општине Ново Горажде“.

**Број: 02/1-404-42-2/22**

**Ново Горажде, 25.11.2022. године**

**НАЧЕЛНИК**

**Мила Петковић , с.р**

На основу члана 17. Закона о јавним набавкама („Службени гласник БиХ“, број: 39/14), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15) и Захтјева број: 02/5-404-37/22 од 24.11.2022. године, Захтјева број: 02/5-404-38/22, број: 02/5-404-39/22 и број: 02/5-404-41/22 од 25.11.2022. године, те Захтјева број: 02/5-404-43/22 и број: 02/5-404-44/22 од 29.11.2022. године Начелник општине Ново Горажде д о н о с и:

**О Д Л У К У**

**о петој измјени и допуни Плана јавних набавки Општине Ново Горажде за 2022. годину**

I.

У Плану јавних набавки у дијелу 2. Услуге,

* под редним бројем 2,11 и 2,12 мијења се шифра ЈРЈН умјесто 71320000-1 у нову шифру ЈРЈН 71320000-7,
* иза ставке 2,25 додају се нове ставке са редним бројем 2,26; 2,27; 2,28 и 2,29 које гласе:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2,26 | Идејни и главни пројекат уређења простора око објекта општине Ново Горажде | 71242000-6 | 5.000,00 | Директни споразум | новембар | децембар | Буџет  4127 |  |
| 2,27 | Елаборат о квалитету изведених радова на објекту у улици Божидара Горажданина број 54 у власништву општине Ново Горажде | 71241000-9 | 1.200,00 | Директни споразум | новембар | децембар | Буџет  4127 |  |
| 2,28 | Обнова граничних линија парцела општине ради излагања  на Јавни увид  КО Копачи | 71355000-1 | 5.990,00 | Директни споразум | новембар | децембар | Буџет  4127 |  |
| 2,29 | Израда Главног пројекта промјене намјене објекта у улици Божидара Горажданина број 81, уређење простора око објекта општине Ново Горажде | 71242000-6 | 1.500,00 | Директни споразум | новембар | децембар | Буџет  4127 |  |

У Плану јавних набавки у дијелу 3. Радови,

* брише се у цјелости ставка под редним бројем 3,6 – Извођење радова на санацији прилазних стаза према Административној згради општине па ставка 3,7 постаје нова ставка 3,6 и све остале ставке се помјерају за једно мјесто унапријед,
* под редним бројем 3,5 мијења се процијењена вриједност јавне набавке умјесто 10.000,00 КМ у нову процијењену вриједност 20.000,00 КМ; такође се мијења и: оквирни датум покретања поступка – август и оквирни датум закључења уговора – септембар у нови оквирни датум покретања поступка – новембар и нови оквирни датум закључења уговора – децембар па сада ставка са редним бројем 3,5 гласи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 3,5 | Извођење радова на санацији тоалета у Административној згради општине | 45215500-2 | 20.000,00 | Конкурентски захтјев | новембар | децембар | Буџет  4125 |  |

* иза ставке 3,8 додаје се нова ставка са редним бројем 3,9 која гласи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 3,8 | Израда металне подконструкције и облагање исте алко бонд плочама на надстрешници улаза у Културно-омладински центар у Новом Горажду | 45443000-4 | 5.880,00 | Директни споразум | новембар | децембар | Буџет  4127 |  |

II.

Ова Одлука се прилаже Плану јавних набавки Општине Ново Горажде за 2022. годину, број: 02/1-404-11-1/22 од 07.04.2022. године и чини њен саставни дио.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Број: 02/1-404-11-1-5/22**

**Ново Горажде, 29.11.2022. године**

**НАЧЕЛНИК**

**Мила Петковић , с.р**